નવી દિલ્હીઃ ભારત-પાકિસ્તાન નિયંત્રણ રેખા પાસે મેઢર સેક્ટરમાં શહીદ થયેલા જવાનોના મૃતદેહ તેમના ઘરે પહોંચ્યા છે. શહીદ પરમજીત સિંહનો પાર્થિવ દેહ તેમના પંજાબ સ્થિત ઘરે પહોંચ્યી ગયો છે. ત્યારે પરમજીત સિંહની પત્નીએ કહ્યું કે હજી સુધી સરકારનો કઇ જ પ્રતિનિધિ તેમને મળવા માટે આવ્યો નથી. તો તેની પુત્રીએ કહ્યું છે કે તેને પિતાનું આખુ શબ જોઇએ છે. શહીદ પરમજીત સિંહના સૈનિક સમ્માન સાથે અંતિમ સંસ્કાર કરવામાં આવ્યા છે. તે સમયે આખુ ગામ ત્યાં હાજર હતું. શહિદ પ્રેમસાગરનું શબ પાલમ એરપોર્ટ પર પહોંચ્યુ. આ દરમ્યાન કેન્દ્રિય ગૃહ રાજ્યમંત્રી કિરન રિજિજૂ પણ ત્યાં હાજર હતા. તેમણે ત્યાં પ્રેમ સાગરને શ્રદ્ધાંજલી આપી હતી.